Regionalni koordinator Sisačko-moslavačke županije, Sisak, Rimska 28, OIB: 82722091216, zastupan po ravnatelju Mario Čelan, (u daljnjem tekstu: Primatelj)

i

(u daljnjem tekstu: Donator)

**UGOVOR O DONACJI**

OPĆE ODREDBE

Članak 1.

Ovim Ugovorom o donaciji (dalje u tekstu: Ugovor) Donator i Primatelj uređuju međusobna prava i obveze u izvršavanju donacije koja je predmet ovog Ugovora.

Predmet ovog Ugovora je donacija financijskih sredstava na temelju dobrovoljnog prikupljanja sredstava pod nazivom „Naša ljubav za njihova srca“ za Dječji dom Vrbina Sisak.

Primatelj provodi dobrovoljno prikupljanje sredstava pod nazivom „Naša ljubav za njihova srca“ za Dječji dom Vrbina Sisak (dalje u tekstu: dobrovoljno prikupljanje sredstava) s ciljem pomoći u opremanju i obnovi dječjih soba Dječjeg doma Vrbina Sisak, što uključuje kupnju namještaja, stolarije, bijele tehnike, materijala za adaptaciju soba kao i korištenje usluga izvođača građevinskih radova.

Dobrovoljno prikupljanje sredstava Primatelj provodi s dužnom pažnjom, učinkovito i transparentno sukladno najboljoj praksi na danom području, u skladu s Odlukom o dobrovoljnom prikupljanju sredstava pod nazivom „Naša ljubav za njihova srca“ za Dječji dom Vrbina Sisak (KLASA: 021-01/20-01/05, URBROJ: 2176-148-01-20-2), te Ugovorom.

Primatelj će dobrovoljno prikupljanje sredstava provoditi u vremenskom razdoblju od
23. listopada 2020. godine do 9. veljače 2021. godine.

PLAĆANJE I MODELI PLAĆANJA

Članak 2.

Donator se obvezuje doznačiti Primatelju sredstva iz članka 1. stavka 2. ovog Ugovora jednokratno u ukupnom iznosu od \_\_\_\_\_\_\_\_\_\_ kn (slovima: \_\_\_\_\_\_\_\_\_\_\_) na račun sredstava posebne namjene javne ustanove „Regionalni koordinator Sisačko-moslavačke županije“,
broj računa: HR5623400091511097425, otvorenog kod Privredne banke Zagreb d.d. izričito u svrhu provođenja dobrovoljnog prikupljanja sredstava, s naznakom: Donacija za „Naša ljubav za njihova srca˝.

Članak 3.

Primatelj vodi precizne i redovite evidencije vezane uz provođenje dobrovoljnog prikupljanja sredstava koristeći odgovarajuće računovodstvene sustave sukladno propisima o računovodstvu proračunskih korisnika.

Svi dokumenti vezani uz dobrovoljno prikupljanje sredstava moraju biti lako dostupni i arhivirani na način koji omogućuje jednostavan pregled.

Članak 4.

Primatelj ni pod kojim uvjetima ne može kao posljedicu realizacije svrhe dobrovoljnog prikupljanja sredstava imati ostvarivanje dobiti.

Članak 5.

Primatelj se obvezuje sredstva iz članka 1. stavka 2. ovog Ugovora utrošiti namjenski za realizaciju dobrovoljnog prikupljanja sredstava kako je i navedeno u članku 1. stavku 3. ovog Ugovora.

U slučaju da nakon okončanja dobrovoljnog prikupljanja sredstava „Naša ljubav za njihova srca“ na računu sredstava posebne namjene iz članka 2. ovog Ugovora ostanu neutrošena sredstva, ista će se raspodijeliti za ostale potrebe Dječjeg doma Vrbina Sisak.

ZAVRŠNE ODREDBE

Članak 6.

Ovaj Ugovor stupa na snagu danom kad ga potpišu obje ugovorne strane.

Članak 7.

Ugovorne strane suglasne su da će eventualne sporove iz ovog Ugovora rješavati sporazumno, a ukoliko ne postignu sporazum, ugovaraju nadležnost stvarno nadležnog suda u Sisku.

Članak 8.

Ovaj Ugovor sastavljen je u 2 (slovima: dva) istovjetna primjerka, od kojih svaka ugovorna strana zadržava po 1 (slovima: jedan).

KLASA:

URBROJ:

U Sisku, dana \_\_\_\_\_\_\_ 2020. godine

 Za Donatora: Za Primatelja:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_